Putera Imperial Heung

Putera Imperial Heung (, 22 Ogos 1845 – 9 September 1912) ialah seorang putera dalam Dinasti Joseon dan juga dalam Empayar Korea. Beliau merupakan anak kepada Heungseon Daewongun dan abang kepada Maharaja Gojong.

Sejak lahir, nama asalnya ialah Yi Jae-myeon (이재면; 李載冕) dan nama gelaran seninya ialah U-seok (우석; 又石). Selepas baginda menerima gelaran "Putera Mahkota Diraja", namanya ditukar kepada Yi Hui (이희; 李熹) pada 25 Ogos 1910.

Bagaimanapun, setelah lima hari kemudian, Perjanjian Jepun–Korea 1910 telah berkuat kuasa. Akibatnya, Yi Hui kehilangan gelaran dirajanya dan sebaliknya diberi gelaran "Duke Yi Hui" (이희공; 李熹公).

 Biografi 
Putera Imperial Heung diputerakan pada tahun 1845 sebagai anak kepada Putera Heungseon, seorang ahli keluarga diraja tetapi tidak mempunyai kuasa pemerintahan.

Pada tahun 1864, baginda lulus peperiksaan sastera Gwageo. Baginda berkhidmat sebagai pegawai semasa zaman pemangkuan kuasa oleh ayahandanya. Ketika bapanya ditahan di China, baginda pernah melawatnya di sana. Selepas adiknya memperoleh kuasa dan Kim Hong-jip dilantik sebagai canselor, Yi dilantik sebagai Menteri Gungnaebu.

Pada Mei 1900, Yi diberi gelaran Putera Wanhung. Pada tahun 1907, selepas Gojong turun takhta dan Sunjong dimahkotakan sebagai Maharaja Korea, Yi menerima anugerah Order of the Plum Blossom dan Order of the Auspicious Stars. Pada November 1907, baginda dilantik sebagai Leftenan Jeneral.

Kemudian, baginda dihantar ke Jepun sebagai diplomat dan menerima anugerah kelas pertama Order of the Paulownia Flowers. Pada tahun 1909, baginda menerima Order of the Golden Ruler. Mulai Jun 1910, baginda membantu proses penggabungan Korea ke dalam Jepun.

Pada 15 Ogos 1910, Yi menjadi Putera Imperial Heung. Baginda menandatangani Perjanjian Jepun–Korea 1910 yang membawa kepada penggabungan Korea. Selepas itu, baginda diberi gelaran Duke Yi Hui.

Baginda menerima sebanyak 830,000 Won sebagai bayaran berkaitan penggabungan Korea serta pelbagai pingat dan anugerah. Gelarannya kemudian diwarisi oleh Yi Jun-yong.

 Keluarga 
 Bapa: Yi Ha-eung, Putera Agung Heungseon (이하응 흥선대원군; 21 Disember 1820 – 22 Februari 1898)
 Datuk (sebelah bapa): Yi Gu, Putera Namyeon (이구 남연군; 22 Ogos 1788 – 19 Mac 1836)
 Nenek (sebelah bapa):
Permaisuri Min daripada keluarga Yeoheung Min (군부인 여흥민씨; 26 Jun 1788 – 1831)

 Ibu: Puteri Agung Sunmok daripada keluarga Yeoheung Min (순목대원비 민씨; 3 Februari 1818 – 8 Januari 1898)
 Datuk (sebelah ibu): Min Chi-gu (민치구; 1795 – 14 Disember 1874)
 Nenek (sebelah ibu): Puan Yi daripada keluarga Jeonju Yi (전주 이씨; 1797 – 17 November 1873)

 Adik-beradik
 Adik perempuan: Puan Yi daripada keluarga Jeonju Yi (1848–1869)
 Abang ipar: Jo Gyeong-ho daripada keluarga Imcheon Jo (1839–1914)
 Adik lelaki: Raja Gojong (8 September 1852 – 21 Januari 1919)
 Ipar: Permaisuri Myeongseong daripada keluarga Yeoheung Min (17 November 1851 – 8 Oktober 1895)

 Anak saudara: Maharaja Sunjong (25 Mac 1874 – 25 April 1926)
 Adik perempuan: Puan Yi daripada keluarga Jeonju Yi (1854 – tidak diketahui)
 Abang ipar: Yi Yun-yong daripada keluarga Ubong Yi (1855 – 8 September 1939)
 Adik perempuan: Puan Yi daripada keluarga Jeonju Yi (1863–1899)
 Abang ipar: Jo Jeong-gu daripada keluarga Pungyang Jo (1862–1926)

 Isteri-isteri & Anak-anak: 
 Puan Hong daripada keluarga Pungsan Hong (8 April 1844 – 19 Disember 1887)
 Yi Jun-yong, Putera Yeongseon (23 Julai 1870 – 22 Mac 1917)
 Puan Yi daripada keluarga Jeonju Yi (1874 – tidak diketahui)
 Puan Yi daripada keluarga Jeonju Yi (1875 – 21 Ogos 1924)
 Yi Mun-yong (4 September 1882 – 8 Oktober 1901)
 Permaisuri Putera Imperial Heung daripada keluarga Yeoju Lee (7 Jun 1883 – 8 Januari 1978)
 Puan Yi daripada keluarga Jeonju Yi (1900 – tidak diketahui)
 Puan Joo daripada keluarga Sinan Joo

 Lihat juga 

 Catatan 

 Pautan luar 
 "Essays Trace US, Japan Roles in Joseon's Downfall" Korea Times, June 13, 2008

Category:Kelahiran 1845
Category:Kematian 1912
Category:Kerabat Yi
Category:Chinilpa
Category:Bangsawan Korea
Category:Bangsawan Jepun
Category:Jeneral Korea